CELEX: 62013TN0424
Language: lt
Date: 2013-08-07 00:00:00
Title: Byla T-424/13: 2013 m. rugpjūčio 7 d. pareikštas ieškinys byloje Jinan Meide Casting prieš Tarybą

9.11.2013   
            
            
               LT
            
            
               Europos Sąjungos oficialusis leidinys
            
            
               C 325/36
            
         2013 m. rugpjūčio 7 d. pareikštas ieškinys byloje Jinan Meide Casting prieš Tarybą
   
   (Byla T-424/13)
   2013/C 325/60
   Proceso kalba: anglų
   
      Šalys
   
   
      Ieškovė: Jinan Meide Casting Co. Ltd (Jinan, Kinija), atstovaujama advokatų R. Antonini ir E. Monard
   
      Atsakovė: Europos Sąjungos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2013 m. gegužės 13 d. Tarybos įgyvendinimo reglamentą (ES) Nr. 430/2013, kuriuo importuojamoms Kinijos Liaudies Respublikos ir Tailando kilmės kaliojo ketaus vamzdžių arba vamzdelių jungiamosioms detalėms su sriegiais nustatomas galutinis antidempingo muitas, galutinai surenkamas laikinasis muitas ir nutraukiamas tyrimas dėl Indonezijos (OL L 129, 2013, p. 1), kiek jis susijęs su ieškove, ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmasis ieškinio pagrindas susijęs su tuo, kad ieškovei nesuteikus (neatskleidus) informacijos apie normaliosios vertės nustatymą pažeista ieškovės teisė į gynybą ir 2009 m. lapkričio 30 d. Tarybos reglamento (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009, p. 51) 6 straipsnio 7 punktas, 20 straipsnio 2 dalis ir 20 straipsnio 4 dalis.
            
         
               2.
            
            
               Antrasis ieškinio pagrindas susijęs su tuo, kad atmetus ieškovės prašymą atlikti tam tikrus koregavimus pažeista Tarybos reglamento (EB) Nr. 1225/2009 2 straipsnio 10 dalis ir PPO susitarimo dėl 1994 m. bendrojo susitarimo dėl muitų tarifų ir prekybos VI straipsnio įgyvendinimo 2.4 straipsnis. Be to, ieškovė teigia, kad Taryba pažeidė Sutarties dėl Europos Sąjungos veikimo 296 straipsnį.
            
         
               3.
            
            
               Trečiasis ieškinio pagrindas susijęs su tuo, kad nustačius nesutampančių rūšių produktų normaliąją vertę pažeistas Tarybos reglamento (EB) Nr. 1225/2009 2 straipsnio 7 dalies a punktas, 2 straipsnio 10 dalis ir 2 straipsnio 10 dalies a punktas bei 2 straipsnio 11 dalis kartu su 2 straipsnio 8 dalimi, 2 straipsnio 9 dalimi, 2 straipsnio 7 dalies a punktu ir 9 straipsnio 5 dalimi bei nediskriminavimo principas.
            
         
               4.
            
            
               Ketvirtasis ieškinio pagrindas susijęs su tuo, kad per tris mėnesius nuo tyrimo pradžios nenustačius, ar ieškovei vyrauja rinkos ekonomikos sąlygos, pažeista Tarybos reglamento (EB) Nr. 1225/2009 2 straipsnio 7 dalis.
            
         
               5.
            
            
               Penktasis ieškinio pagrindas susijęs su tuo, kad remiantis netiksliais duomenimis žalai nustatyti pažeista Tarybos reglamento (EB) Nr. 1225/2009 3 straipsnio 1 dalis, 3 straipsnio 2 dalis ir 3 straipsnio 3 dalis.